4. pielikums

APSTIPRINĀTS

**Latvijas Universitātes sporta pasākuma**

**“LU Pludmales volejbola pavasara nakts turnīrs 2023”**

**NOLIKUMS**

1. **Mērķi un uzdevumi**
	1. Popularizēt pludmales volejbolu Latvijas studentu vidū kā spēli, aktīvu atpūtu, veselīgu dzīvesveidu ar pārliecību, ka pludmales volejbols ir iecienīta komandu sporta spēle, kura ir viegli pieejama un spēlējama jebkurā vietā un laikā.
	2. Veicināt pludmales volejbola atpazīstamību Latvijas studentu vidū.
	3. Noskaidrot “LU Pludmales volejbola pavasara nakts turnīra 2023” uzvarētājus.
2. **Vieta un laiks**
	1. Turnīrs norisināsies Rimi Olimpiskajā centrā (Grostonas ielā 6b), O-Sands laukumos.
	2. Turnīrs norisināsies 2023. gada 23. martā no plkst. 23.15.
3. **Sacensību vadība**
	1. Sacensības organizē un vada Latvijas Universitātes Sporta centrs (LU SC) sadarbībā ar Latvijas Universitātes Studentu padomi (LU SP).
4. **Dalībnieki**
	1. Turnīrā piedalās Latvijas Universitātes (LU) klātienes un neklātienes studenti, tai skaitā doktoranti.
	2. Fakultāti drīkst pārstāvēt vairākas komandas. Komandas sastāvā ir 2 spēlētāji (1 sieviete un 1 vīrietis). Maksimālais komandu skaits ir 20.
5. **Sacensību norise**
	1. Apakšgrupas spēles notiek līdz 15 punktiem, ar 2 punktu starpību. Sacensību organizatori patur tiesības mainīt spēļu setu, punktu skaitu vai izspēles kārtību.
	2. Izslēgšanas spēlēs iekļuvušo komandu skaits tiks precizēts pēc pieteikumu iesūtīšanas laika beigām. Pieņemot, ka turnīrā startē maksimālais komandu skaits, izspēle būs sekojoša: pēc apakšgrupu turnīra (4 apakšgrupas pa 5 komandām katrā) sekos izslēgšanas spēles, kurās iekļūs katras apakšgrupas divas labākās komandas. Pārējām komandām turnīrs būs noslēdzies.
	3. Sacensības tiesā turnīra dalībnieki, kurus norīko turnīra organizatori.
	4. Sporta zāli un spēļu inventāru (tīklus, līnijas un spēļu bumbas) nodrošina LU SC.
6. **Punktu skaitīšanas sistēma**
	1. Par uzvarētu spēli komanda saņem 2 punktus, par zaudējumu – 1 punktu, par neierašanos uz spēli – 0 punktus. Vienādu punktu summas gadījumā divām vai vairākām komandām augstāku vietu ieņem komanda:
		1. pēc savstarpējās spēles (ja ir 2 komandas), ja trīs vai vairākām komandām ir vienāds punktu skaits, tad pēc savstarpējo setu attiecības;
		2. pēc savstarpējo spēļu setu punktu attiecības;
		3. pēc visu spēļu uzvarēto un zaudēto setu attiecības;
		4. pēc visu spēļu uzvarēto un zaudēto setu punktu attiecības.
7. **Pieteikumi**
	1. Pieteikums par dalību turnīrā jānosūta līdz 22. marta plkst. 23.59 elektroniski uz e-pastu sacensibas@lu.lv.
	2. Pieteikuma anketa atrodama: [www.lu.lv/sports](http://www.lu.lv/sports).
8. **Apbalvošana**
	1. 1. – 3. vietu ieguvušās komandas tiek apbalvotas ar medaļām un atbalstītāju sarūpētām balvām.
9. **Personas datu apstrāde**
	1. Izspēles ietvaros tiek apstrādāti šādi personas dati: dalībnieku vārds, uzvārds, e-pasts, telefona numurs.
	2. Personas dati tiek apstrādāti, lai turnīrā identificētu dalībnieku rezultātu, kā arī lai organizatori varētu sazināties ar dalībniekiem.
	3. Personas dati tiks saglabāti organizatora Kalvja Kazaka, e-pasts: kalvis.kazaks@lu.lv, datorā 30 dienas pēc rezultātu paziņošanas. Pēc glabāšanas termiņa personas dati tiks izdzēsti.
	4. Piesakot savu dalību turnīrā, persona apliecina piekrišanu savu personas datu apstrādei turnīra ietvaros.
	5. Informācija par fizisko personas datu apstrādi LU pieejama https://www.lu.lv/fileadmin/user\_upload/LU.LV/www.lu.lv/Dokumenti/Dokumenti\_LV/2.\_POLITIKAS/lu-privatuma-politika-\_aktual.21-04-2021\_.pdf.
	6. Par datu apstrādi atbildīgs Kalvis Kazaks, e-pasts: kalvis.kazaks@lu.lv. Papildu jautājumu gadījumā sazināties ar LU personas datu speciālistiem datu.specialisti@lu.lv.
10. **Papildu informācija**
	1. Dalība turnīrā ir bez maksas. Visus organizatoriskos izdevumus sedz LU SC.
	2. Uz turnīru OBLIGĀTI jāņem līdzi studenta apliecība, lai organizatori varētu pārbaudīt personas piederību LU.
	3. Pasākums var tikt filmēts un fotografēts. Uzņemtos fotoattēlus un videomateriālus LU var izvietot savos reprezentatīvajos materiālos, tīmekļa vietnēs, kā arī LU sociālo tīklu profilos.

Aktuālākos jaunumus par turnīru var uzzināt: facebook.com (facebook.com/lunaktsturniri).